François Bourque

François Bourgue (s. 18. marraskuuta 1984 New Richmond, Quebec, Kanada) on kanadalainen alppihiihtäjä, joka on erikoistunut vauhtilajeihin.

Bourque voitti ensimmäisen suurkilpailunsa, kun hän voitti Super-G:n vuoden 2003 juniorien MM-kisoissa. Seuraavana vuonna menestys sai jatkoa, kun hän voitti alppiyhdistetyn samoissa kisoissa. Kaudella 2004–2005 Bourque tuli kolmanneksi Super-G:ssä Garmisch-Partenkirchenissä. Seuraavalla kaudella hän oli taas palkintopallilla, tällä kertaa hän oli kolmas Alta Badian suurpujottelussa. Talviolympialaisissa 2006 Bourque oli suurpujottelussa neljäs ja Super-G:ssä kahdeksas.

Luokka:Kanadalaiset alppihiihtäjät
Luokka:Kanadanranskalaiset
Luokka:Vuonna 1984 syntyneet
Luokka:Elävät henkilöt